14. ΑΝΑΓΚ. ΝΟΜΟΣ υπ' αριθ. 542 της 5/13 Σεπτ. 1968 (ΦΕΚ Α' 203) Περί καταργήσεως της υπ' αριθ. 247/65 Π.Υ.Σ. "περί διατηρήσεως εν υπηρεσία Αξιωματικών Στρατού Ξηράς και Ε.Β.Α. μέχρι συμπληρώσεως 35ετούς υπηρεσίας", ως αύτη ετροποποιήθη δα της υπ' αριθ. 64/66 Π.Υ.Σ. και περί ρυθμίσεως ζητημάτων τινών προκυπτόντων εκ της εφαρμογής των καταργουμένων πράξεων. Άρθρ.1.-Κυρούνται αφ' ης ίσχυσαν και ακυρούνται από της ισχύος του παρόντος αι, υπ' αριθ. 247/1965 και υπ' αριθ. 64/1966 Πράξεις Υπ. Συμβουλίου (ανωτ. αριθ. 13). Άρθρ.2.-1.Αξιωματικοί των Ενόπλων Δυνάμεων διατηρηθέντες ή καθ' οιονδήποτε τρόπον παραμείναντες εις την ενέργειαν δυνάμει ή κατ' εφαρμογήν των καταργουμένων Π.Υ.Σ., περί ων το άρθρ. 1 τίθενται αυτοδικαίως εις αυτεπάγγελτον αποστρατείαν μετά 30 ημέρας από της δημοσιεύσεως του παρόντος. 2.Ο βάσει των άνω Π.Υ.Σ. από της διατηρήσεως ή παραμονής εις την ενέργειαν και μέχρι της αποστρατείας των, διανυθείς εν τη υπηρεσία χρόνος, των ανωτέρω, λογίζεται ως τοιούτος πραγματικής συνταξίμου υπηρεσίας, αι δε καταβληθείσαι εις αυτούς αποδοχαί, κατά τον χρόνον τούτον, θεωρούνται ως καλώς καταβληθείσαι. 3.Τα εν παρ. 1 και 2 του παρόντος άρθρου ισχύουσι και δια τους εις την αυτήν κατηγορίαν ανήκοντας Αξιωματικούς, οίτινες απεστρατεύθησαν μέχρι της δημοσιεύσεως του παρόντος. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Γ.ε.12-14 Όριο ηλικίας

[Source: greek_legal_code_raptarchis | Tokens: 1276]